stanford-oval/wikipedia huggingface dataset:
מרק חינאווי
ביוגרפיה > 2014 > שיאן ישראל (בריכת 25 מטר)

באליפות ישראל בשחייה (בריכת 25 מטר) שנערכה בסוף דצמבר אותה שנה זכה חינאווי במדליית זהב במשחה ל-400 מטר חופשי בשיא ישראלי חדש של 3:45.74 דקות, לפני גיל קיזלר ממכבי חיפה (3:45.92 דקות) ואיתי גורביץ' מהפועל ירושלים (3:50.19 דקות).
ביוגרפיה > 2015

במסגרת אליפות אירופה לנוער שנערכה במסגרת המשחקים האירופיים בבאקו ביוני 2015 זכה חינאווי במדליית ארד במשחה ל-1500 מטר חופשי בתוצאה של 15:25.63 דקות. נוסף לכך, הוא סיים במקום שישי במשחה ל-800 מטר חופשי בתוצאה של 8:07.30 דקות ובמקום 15 במשחה ל-400 מטר חופשי בתוצאה של 3:56.61 דקות.
ביוגרפיה > 2016

בתחרות גביע האיגוד שנערכה במכון וינגייט באפריל 2016 קבע חינאווי במשחה ל-400 מטר חופשי שיא אישי חדש של 3:51.76 דקות ומשחה ל-1500 מטר חופשי שיא אישי חדש של 15:21.05 דקות. חודש לאחר מכן, באליפות אירופה שנערכה בלונדון הוא סיים במקום 17 במשחה ל-800 מטר חופשי בשיא ישראלי חדש של 8:01.70 דקות, במקום 21 במשחה ל-400 מטר חושי בתוצאה של 3:52.25 דקות ובמקום 22 במשחה ל-1500 מטר חופשי בשיא אישי חדש של 15:19.28 דקות.
ביוגרפיה > 2018

באליפות ישראל בשחייה שנערכה בסוף יולי 2018 זכה חינאווי במדליית כסף במשחה ל-800 מטר בתוצאה של 8:11.86 דקות 8:07.86 דקות, אחרי גיל קיזלר (8:11.86 דקות) ויונתן רוסין מהפועל עמק יזרעאל (8:12.08 דקות).
הערות שוליים

↑  אורן אהרוני, זהב לחינאווי בפסטיבל הנוער, ארד לקלנטרוב, באתר ynet, 17 ביולי 2013
מעיל ספורט

מעיל ספורט
מעיל ספורט הוא מקטורן דמוי חליפה. הוא פחות רשמי מהבלייזר, ונבדל ממנו בכך שיכולים להיות לו דפוסים יצירתיים. הוא נועד להילבש לבד ללא מכנסיים תואמים, ומשמש באופן מסורתי לתחרויות ספורט. במקור, נועדו מעילי הספורט להילבש לאירועי ספורט תחת כיפת השמיים, אבל עברו עם הזמן גם לאירועים רשמיים יותר, ואפילו לתלבושות בתי ספר.
סוגים

מקטורן ירי הוא סוג שנלבש כפי שמו במקור לציד הוא מיוצר בדרך כלל עם טלאי עור על הכתף, להגנה מקת הרובה. ובדרך כלל גם עם טלאים תואמים על המרפקים.
מקטורן פריצה הוא מקטורן ספורטיבי לרכיבה על סוסים, ובדרך כלל עשוי מאריג טוויד עם שלושה כפתורים ופתח אוורור אחד באמצע.
בלייזר דומה למעיל ספורט ועשוי מבד בצבע אחיד, שני צבעים בעלי ניגודיות גבוהה או דפוס שמרני (כמו פסים). לבלייזרים יש גם בדרך כלל כפתורי מתכת בגלל מקורם בצי הבריטי, ובספורט השייט. לבלייזרים יש הרבה פעמים כיסים הנתפרים מחוץ לגוף החליפה.
בד

מעילי ספורט מיוצרים ממגוון של בדים כמו:צמר, טוויד, פשתן, קטיפת תלמים וכותנה. הסוג הקלאסי מיוצר מצמר, לרוב מאריג טוויד. באירלנד הסוג "טוויד דונגל" פופולרי למדי.
ראו גם

בלייזר
חליפה
ז'קט
הערות שוליים

↑  Suit Jackets, Sport Coats, And Blazers: What's The Difference?, ‏2020-02-02 (באנגלית אמריקאית)
↑  The Traditional Shooting Jacket, www.michaelandrews.com (באנגלית)
↑  How to Buy a Blazer the Right Way, Esquire, ‏2015-03-18 (באנגלית אמריקאית)
| --- | --- |
בקרת זהויות :  GND: 7555932-8 
חליפה עם כיס הנתפר מחוץ לגוף החליפה.
מרקיז דניאלס

| --- | --- |

 לידה:  7 בינואר 1981 (בן 43) אורלנדו שבפלורידה
 עמדה:  קלע/סמול פורוורד
 גובה:  1.98 מטרים
 מספר:  8
 מכללה:  אוניברסיטת אובורן
 דראפט:  לא נבחר, 2003
 קבוצות כשחקן
 2003 - 2006   2006 - 2009   2009 - 2012   2012 - 2013:  דאלאס מאבריקס   אינדיאנה פייסרס   בוסטון סלטיקס   מילווקי באקס
 הישגים כשחקן
 חמישיית הרוקיז השנייה (2004)
מרקיז אנטואן דניאלס (באנגלית: Marquis Antwane Daniels; נולד ב-7 בינואר 1981 באורלנדו, פלורידה) הוא כדורסלן אמריקאי, המשחק בעמדות הקלע והסמול פורוורד. בעונת 2003/2004 נבחר דניאלס לתואר חמישיית הרוקיז השנייה.
ראשית חייו

דניאלס למד בתיכון אדג'ווטר שממוקם היכן שנולד, באורלנדו פלורידה. לאחר מכן עבר לתיכון האקדמיה הנוצרית הר ציון, בו למד גם טרייסי מקגריידי. כשדניאלס סיים את התיכון הוא עבר לאוניברסיטת אובורן.
בשנת 2003 הוא הגיע עם קבוצתו לשלב 16 האחרונות. קבוצתו שחקה 3 משחקים בלבד בפלייאוף של ה-NCAA באותה שנה, והוא השיג ממוצעים מרשימים של 23.3 עם 7.0 ריבאונדים למשחק. הופעתו הטובה ביותר של דניאלס התרחשה בהפסד לאוניברסיטת סירקיוז, בה הוא קלע 27 נקודות עם 9 ריבאונדים.
דניאלס סיים את תקופתו באובורן עם תואר אחד בסוציולוגיה בשלוש שנים וחצי בלבד. בשנתו הרביעית והאחרונה באוניברסיטה הוא קלע 18.4 נקודות עם 6.2 ריבאונדים, 3.3 אסיסטים ו-2.3 חטיפות בממוצע למשחק. את השנה הזו הוא סיים עם תואר החמישייה השנייה של האזור הדרומי.
קריירה

דניאלס ניסה להיבחר בדראפט ה-NBA בשנת 2003. הוא ציפה להיבחר בסיבוב השני, אך הוא לא נבחר כלל. למעשה מאמן הדאלאס מאבריקס דון נלסון רצה לבחור את דניאלס בבחירה בסיבוב השני, אך בנו דוני נלסון שכנע אותו להעביר את הבחירה לדנוור נאגטס, ושהם יצליחו בכל זאת להשיג את דניאלס בכל דרך אחרת. נלסון האב גילה את דניאלס בטעות, כשהוא צפה בקלטות של ג'וש הווארד, שאותו רצה לבחור גם כן.
אחרי שלא נבחר התחילו דניאלס וסוכנו לקבל הצעות מקבוצות ומאמני NBA שונים, כשאחת מהם היא ההצעה ממאמן האורלנדו מג'יק, דוק ריברס. אחרי הופעות מרשימות בליגת הקיץ במדי דאלאס מאבריקס, בסופו של דבר דניאלס חתם על חוזה אצלם, כמו שדוני נלסון חזה. החוזה היה חוזה מינימום לשנה בלבד.
בתחילת העונה הראשונה שלו דניאלס מיעט לשחק, כשמאמנו השתמש בו רק בניצחונות. למרות שהשתתף מעט, בזמן שניתן לו הוא הראה את יכולותיו. כשהרכז שפותח בחמישייה בדרך כלל במאבריקס, סטיב נאש סבל מכאב בטן נלסון הציב את דניאלס במקומו והוא כמעט הגיע לטריפל דאבל, כשקלע 14 נקודות עם 9 ריבאונדים ו-9 אסיסטים. במשחק הבא דניאלס המשיך ביכולתו הטובה כשקלע 16 נקודות עם 7 ריבאונדים ו-8 אסיסטים.
את עונתו הראשונה בליגת ה-NBA סיים דניאלס עם ממוצעים של 8.5 נקודות עם 2.6 ריבאונדים ב-18.6 דקות בלבד בממוצע למשחק. הוא הוסיף שיאי קריירה של 769% אחוזים מקו העונשין ו-306% מקו השלוש בממוצע למשחק. בסיום העונה הוא נבחר לחמישיית הרוקיז השנייה.
בסיום העונה חתם דניאלס בדאלאס על חוזה בשווי 38 מיליון $ ל-6 השנים הבאות. בעונה ההבאה, עונת 2004/2005 דניאלס שיחק רק 60 משחקים אך העלה את ממוצעיו ל-9.1 נקודות עם 3.6 ריבאונדים ושיא קריירה של 1.4 חטיפות בממוצע למשחק. בעונה זו הוא פתח בחמישייה ב-17 משחקים.
בעונת 2005/2006 המשיך דניאלס במגמת העלייה, כששיפר את ממוצעיו וקלע לראשונה יותר מ-10 נקודות בממוצע, 10.2 למשחק. הוא הוסיף 3.6 ריבאונדים עם שיא קריירה של 2.8 אסיסטים בממוצע למשחק. בעונה זו הוא פתח בחמישייה ב-29 משחקים.
ב-6 ביולי 2006 נשלח דניאלס בטרייד לאינדיאנה פייסרס בתמורה לאוסטין קרושיר. בעונת 2006/2007 שיחק דניאלס 45 משחקים בלבד, בהם חלה ירידה בממוצעיו, כשקלע 7.1 נקודות עם 1.8 ריבאונדים בממוצע למשחק. בעונתו השנייה בפייסרס ממוצעיו נמצאו בעלייה קלה, כשקלע 8.2 נקודות עם 2.9 ריבאונדים בממוצע למשחק.
עונתו השלישית באינדיאנה הייתה העונה הטובה ביותר בקריירה שלו עד כה. בעונה זו הוא השיג שיאי קריירה של 13.6 נקודות, 4.6 ריבאונדים ו-0.5 חסימות ב-31.5 דקות בממוצע למשחק. בנוסף הוא פתח בחמישייה ב-43 משחקים. בסיום עונת 2008/2009 הפייסרס לא ניצלו את אופציית הארכת החוזה של דניאלס, והוא הפך לשחקן חופשי.
ב-1 בספטמבר 2009 חתם דניאלס בבוסטון סלטיקס. בסלטיקס תפקידו של דניאלס הפך לתפקיד של שחקן משלים, כשהוא משחק תחת האולסטאר שפותח בחמישייה, פול פירס. בעונת 2009/2010 דניאלס השיג את ממוצע הנקודות הנמוך ביותר בקריירה שלו, כשקלע 5.6 נקודות בממוצע למשחק. הוא הוסיף 1.9 ריבאונדים עם שיא קריירה של 498% מהשדה.
ב-6 בפברואר 2011, במהלך משחק קבוצתו נגד האורלנדו מג'יק התנגש דניאלס בשחקן המג'יק גילברט ארינאס ונפל על הפארקט. במשך מספר דקות דניאלס לא הצליח לקום על רגליו, והיה חשש לאירוע מוחי. לבסוף הוא פונה לבית חולים בבוסטון. כשהונח באלונקה הזיז דניאלס את אגודלו כדי לסמן לאוהדים שהוא יכול לזוז, ובבית החולים הוא כבר יכל להזיז את ידיו ואת רגליו. לבסוף התברר שהוא סבל ממכה חזקה במיוחד שחיבלה בחוט השדרה שלו.
דניאלס קולע בעונת 2010/2011 בסלטיקס עד כה 5.5 נקודות עם 2.3 ריבאונדים בממוצע למשחק ב-49 משחקים. ב-24 בפברואר 2011 הועבר דניאלס בטרייד לסקרמנטו קינגס בתמורה לבחירת דראפט עתידית.
סטטיסטיקות ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2003/2004 | דאלאס | 56 | 15 | 18.6 | .494 | .306 | .769 | 2.6 | 2.1 | .9 | .2 | 8.5 |
| 2004/2005 | דאלאס | 60 | 17 | 23.5 | .437 | .200 | .737 | 3.6 | 2.1 | 1.4 | .2 | 9.1 |
| 2005/2006 | דאלאס | 62 | 29 | 28.5 | .480 | .211 | .754 | 3.6 | 2.8 | 1.1 | .2 | 10.2 |
| 2006/2007 | אינדיאנה | 45 | 4 | 17.8 | .459 | .231 | .700 | 1.8 | 1.3 | .6 | .2 | 7.1 |
| 2007/2008 | אינדיאנה | 74 | 1 | 20.9 | .430 | .265 | .698 | 2.9 | 1.9 | 1.1 | .2 | 8.2 |
| 2008/2009 | אינדיאנה | 54 | 43 | 31.5 | .451 | .200 | .721 | 4.6 | 2.1 | 1.1 | .5 | 13.6 |
| 2009/2010 | בוסטון | 51 | 4 | 18.4 | .498 | .214 | .607 | 1.9 | 1.3 | .5 | .1 | 5.6 |
| 2010/2011 | בוסטון | 49 | 0 | 19.1 | .491 | .190 | .684 | 2.3 | 1.3 | .8 | .4 | 5.5 |
| 2011/2012 | בוסטון | 38 | 0 | 12.7 | 0.364 | 0.000 | 0.739 | 1.7 | 1.2 | 0.6 | 0.2 | 3.2 |
| 2012/2013 | מילווקי | 59 | 33 | 18.4 | 0.376 | 0.278 | 0.741 | 2.5 | 1.1 | 0.9 | 0.2 | 5.5 |
| קריירה |  | 548 | 146 | 21.4 | 0.451 | 0.235 | 0.721 | 2.8 | 1.8 | 0.9 | 0.2 | 7.9 |
סטטיסטיקות ב-NBA > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2003/2004 | דאלאס | 5 | 5 | 36.8 | 0.427 | 0.143 | 0.636 | 6.2 | 3.0 | 2.0 | 0.6 | 15.8 |
| 2004/2005 | דאלאס | 11 | 0 | 15.0 | 0.433 | 0.167 | 0.704 | 3.1 | 1.3 | 0.6 | 0.3 | 6.5 |
| 2005/2006 | דאלאס | 20 | 0 | 11.1 | 0.446 | 0.400 | 0.762 | 1.1 | 1.3 | 0.2 | 0.1 | 3.4 |
| 2009/2010 | בוסטון | 11 | 0 | 3.4 | 0.385 | 0.500 | 1.000 | 0.9 | 0.1 | 0.0 | 0.0 | 1.5 |
| 2011/2012 | בוסטון | 15 | 0 | 6.1 | 0.579 | 0.000 | 0.800 | 0.7 | 0.2 | 0.1 | 0.1 | 2.0 |
| 2012/2013 | מילווקי | 3 | 0 | 11.0 | 0.545 | 0.000 | 0.000 | 1.3 | 1.3 | 0.3 | 0.0 | 4.0 |
| קריירה |  | 65 | 5 | 11.3 | 0.449 | 0.208 | 0.733 | 1.7 | 1.0 | 0.4 | 0.1 | 4.3 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
משה בן אברהם מגזע צבי

רבי משה בן אברהם מגזע צבי (נפטר בי' באייר ה'תמ"א, 1681) היה נכדו ותלמידו של רבי השיל מקרקא, ונחשב בין גדולי דורו. שימש כרב בהוראדנא ואחר כך בקרקא.[דרושה הבהרה] מחבר הספר תפארת למשה.
תולדות חייו

נולד לר' אברהם אב"ד נארול בפולין. אמו הייתה בתו של גדול הדור דאז, רבי השיל מקראקא. אביו נפטר בילדותו, והוא גדל אצל סבו, שהיה גם לרבו. נשא את נחמה בתו של רבי בנימין מירלש מברלין.
היה רב ואב"ד תחילה בקהילת בריסק, ואחר כך בהורדנה, ובשנת תמ"א מונה כאב"ד בקראקא, אבל נשאר בהורדנה.
חידושים ממנו בשם 'תפארת למשה' נדפסו בסוף כרכי התלמוד בבלי בהוצאת וילנה ומשם נדפס בשאר מהדורות.
ספרו 'תפארת למשה' עוסק בביאור חלק יורה דעה מתוך סדרת השולחן ערוך, ונדפס לראשונה כמעט מאה שנה אחרי פטירתו, בשנת תקל"ו (1776) בברלין. בין המסכימים על ספרו הוא הרב רבי יחזקאל לנדא בעל הנודע ביהודה.
רבי משה ואשתו נפטרו בהורדנה ונקברו שם.
בתו - חיה שרה, נישאה לר' ברוך כהנא רפפורט, אב"ד פיורדא.
לקריאה נוספת

פרידנשטין, שמעון אליעזר, עיר גבורים, ווילנא, תר"מ, באתר היברובוקס
יצחק דוב פעלד, קונטרס חלקי אבנים, נספח לשו"ת נשאל דוד, חלק ג', ירושלים תשל"ה, עמ' רסד, באתר היברובוקס
| --- | --- |
בקרת זהויות :  NLI: 987007305893305171  VIAF: 66363621   WorldCat (עם VIAF): 66363621 
ערך זה הוא קצרמרבנושא אישים. אתם מוזמנים לתרום לוויקיפדיה ו.
משה בן-סירה

| --- | --- |

 לידה:  1927 תל-אביב, פלשתינה (א"י) 
 נהרג:  5 ביוני 1967 (בגיל 40 בערך)
 מדינה:  ישראל 
 השכלה:  הגימנסיה העברית "הרצליה" 
 
משה בן-סירה בעת ששירת בפלוגה ו' בגדוד השמיני של הפלמ"ח, 1945 לערך.
משה בן-סירה (7 באוקטובר 1927 – 5 ביוני 1967) היה פיזיקאי ישראלי, מרצה בכיר בטכניון וסגן הדקאן של הפקולטה לפיזיקה בטכניון בחיפה. נהרג במלחמת ששת הימים.
ביוגרפיה

נולד וגדל בתל אביב, בנם הבכור של המהנדס יעקב בן-סירה המוכר כ"אבי העיר הלבנה" וחיה לבית הורביץ. בוגר גימנסיה הרצליה בתל אביב. בשנת 1945 התנדב לפלמ"ח. בשנת 1947 החל את לימודיו באוניברסיטה העברית בירושלים. במלחמת העצמאות נלחם בקרבות באזור ירושלים. בשנת 1954 החל את עבודתו כאסיסטנט בטכניון בחיפה ובשנת 1960 השלים תואר דוקטור.
כיהן כסגן הדיקן של הפקולטה לפיזיקה של הטכניון והיה ממקימי המעבדה למוליכים למחצה בטכניון. פרסם עבודות מדעיות בכתבי עת מדעיים בין-לאומיים והשתתף בכינוסים מדעיים בין-לאומיים.
לקראת מלחמת ששת הימים גויס לשירות מילואים ונהרג ביום הראשון למלחמה, בעת שירותו בגדוד תותחנים בחזית הצפון. נקבר בבית הקברות הצבאי בחיפה. הניח אשה, רחל (שֶלָה) בן-סירה (1927–2024), מומחית לחינוך לגיל הרך, ושלושה ילדים.
הנצחתו

שמו של ד"ר בן-סירה הונצח בספרייה של הפקולטה לפיזיקה בטכניון וכן באחת המעבדות שהיה בין מקימיה. על שמו הוקמו קרן מלגות לסטודנטים בפקולטה לפיזיקה בטכניון וכן קרן מלגות בגימנסיה הרצליה שבה למד. מדי שנה מקיימת הפקולטה לפיזיקה בטכניון סימפוזיון מדעי שנתי לזכרו.
מעיל (ספר תורה)

ספרי תורה עטופים במעילים
מעיל הוא הכינוי הרווח לבגד שבו עוטפים האשכנזים את ספרי התורה.
מטפחות הספרים בעת העתיקה

נוהג עטיפת ספרי המקרא במטפחות כבר היה נהוג בעת העתיקה, והן היו מכונות "מטפחות ספרים". על המטפחות היו נוהגים לרקום ציורים ליופי, ולתלות פעמונים.
מעיל ספרי התורה בהלכה

מעיל ספר תורה שבלה, נוהגים בו קדושה וגונזים אותו. ניתן לעשות ממנו תכריכים למת מצווה ולגונזה בצורה זו.
אין לכבס את המעיל במי רגליים מפני הכבוד.
מפני הכלל התלמודי "מעלין בקודש ואין מורידין" ניתן לעטוף ספרי תורה במטפחות של ספרי נביאים, אבל אסור לעטוף ספרי נביאים במטפחות של ספרי תורה.
ראו גם

עצי חיים
הערות שוליים

↑  משנה, מסכת כלים, פרק כ"ח, משנה ד'
↑  תלמוד בבלי, מסכת שבת, דף נ"ח, עמוד ב'
↑  תלמוד בבלי, מסכת מגילה, דף כ"ו, עמוד ב'
↑  תלמוד ירושלמי, מסכת מועד קטן,  פרק ג', הלכה ב'
↑  תוספתא מגילה, פרק ג, הלכה כ.
| ספר תורה |
| --- | --- | --- |
| כתיבת סת"ם | כתב סת"ם • דיו סת"ם • קלף • גוויל • סופר סת"ם • שרטוט בסת"ם • כתיבת ספרי תורה, תפילין ומזוזות • מכון סת"ם |  |
| קריאת התורה | הוצאת ספר תורה • אתה הראת • ויהי בנסוע • בריך שמיה • קריאת התורה • בעל קורא • עלייה לתורה • ברכו • ברכות התורה • הגבהה • גלילה • מי שברך |  |
| צורת האותיות | קרי וכתיב • אותיות גדולות וקטנות בתנ"ך • אותיות תלויות • אותיות נקודות • תיוג |  |
| נוסח התורה | מסורה • נוסח המסורה • כתב יד לנינגרד • כתר ארם צובא • כתר דמשק • תנ"ך קניקוט • ספר תאגי • ווי העמודים |  |
| מצוות ואיסורים | מצוות כתיבת ספר תורה • קריאת התורה  • תלמוד תורה |  |
| מנהגים | הכנסת ספר תורה • היכל • ארון קודש • יד • מעיל • עצי חיים • וימפל • בדיקת מזוזות, תפילין וספרי תורה |  |
מרקו (אי)

| --- | --- |

 מדינה:  ארצות הברית ארצות הברית
 מדינה:  פלורידה פלורידה
 מחוז:  מחוז קולייר
 חבל ארץ:  דרום-מערב פלורידה
 תאריך ייסוד:  1886 
 שטח:  59,000,000 מ"ר
 גובה:  0 מטרים
 אוכלוסייה:  ‏
 קואורדינטות:  25°56′26″N 81°42′53″W﻿ / ﻿25.940555555556°N 81.714722222222°W﻿ / 25.940555555556; -81.714722222222 
 http://www.cityofmarcoisland.com/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מרקו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מרקו(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי מרקו(למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי מרקו  he tabBackground:;tabBorder:#aaa;defaultTab:0;
 
מרקו הוא עיר ואי במחוז קולייר, פלורידה. הוא נמצא 33 קילומטר דרומית לנאפולי בחוף המפרץ של ארצות הברית. זהו אי המחסום הגדול ביותר באזור עשרת אלפים האיים של דרום-מערב פלורידה, המשתרע דרומה עד קייפ סייבל. באי מתגוררת קהילת חוף אמידה עם שירותי נופש.
יש רק שני גשרים שמספקים גישה לאי שהם דרך כביש מדינת פלורידה 951 וכביש מחוז 92.
היסטוריה

אפשק לייחס את ההיסטוריה של האי מרקו לשנת 500 לספירה, כאשר אנשי הקלוסה אכלסו את האי לצד שאר דרום-מערב פלורידה. מספר חפצי קלוסה התגלו על קי מרקו (אי שהיה אז סמוך, ומאז הוצמד, לאי מרקו) בשנת 1896 על ידי האנתרופולוג פרנק המילטון קושינג כחלק ממשלחת פפר-הארסט. החפץ הבולט ביותר שהתגלה היה העץ המגולף "מפתח מרקו חתול",  המוצג כעת במכון הסמיתסוניאן החפץ מופיע על בול דואר משנת 1989.
גאוגרפיה

האי מרקו נמצא בדרום-מערב מחוז קולייר, והוא גם לאורך מפרץ מקסיקו.
לפי הלשכה למפקד האוכלוסין של ארצות הברית, לעיר שטח של 59.0 קילמוטר רבוע, מתוכם 31.4 יבשתיים ו־27.6 (46.73%) הוא מים.
דמוגרפיה

| התפתחות האוכלוסייה> מפקד | התפתחות האוכלוסייה> אוכלוסייה | התפתחות האוכלוסייה>  | התפתחות האוכלוסייה> %± |
| --- | --- | --- | --- |
| 1980 | 4,694 |  | — |
| 1990 | 9,493 |  | 102.2% |
| 2000 | 14,879 |  | 56.7% |
| 2010 | 16,413 |  | 10.3% |
| 2020 | 15,760 |  | −4.0% |
ממשלה > פוליטיקה

תושבי מרקו הצביעו בדרך כלל במפלגה הרפובליקנית, והעיר מיוצגת בבית הנבחרים על ידי ביירון דונלדס דונלד הרפובליקאי והצביעה בעד הנשיא המכהן הרפובליקני דונלד טראמפ במהלך הבחירות ב-2020 בפערים הנעים בין 62% ל-73% על פני המועמד הדמוקרטי ג'ו ביידן. עם זאת, האזור הצביע דמוקרטי יותר מאשר הצביע במהלך הבחירות של 2016.
הערות שוליים

↑  "Nine Lives Well Lived". Florida Museum (באנגלית אמריקאית). 2021-03-27. נבדק ב-2022-01-12.
↑  "The Key Marco Artifacts".
↑  "45c Pre-Columbian American single". Smithsonian National Postal Museum. נבדק ב-20 ביוני 2021. {{cite web}}:  (עזרה)
↑  "US Gazetteer files: 2010, 2000, and 1990". United States Census Bureau. 2011-02-12. נבדק ב-2011-04-23.
↑  "Geographic Identifiers: 2010 Demographic Profile Data (G001): Marco Island city, Florida". U.S. Census Bureau, American Factfinder. אורכב מ-המקור ב-12 בפברואר 2020. נבדק ב-27 ביוני 2014. {{cite web}}:  (עזרה)
↑  Park, Alice; Smart, Charlie; Taylor, Rumsey; Watkins, Miles (2021-02-02). "An Extremely Detailed Map of the 2020 Election". The New York Times (באנגלית אמריקאית). ISSN 0362-4331. נבדק ב-2022-10-25.
| --- | --- |
בקרת זהויות :  NLI: 987007558551005171  LCCN: sh86004811  MusicBrainz: 38403d4b-e51e-4d07-93d4-625aa5b5df21  NARA: 10036914  VIAF: 243527423   WorldCat (עם VIAF): 243527423 
האי מרקו בשנות ה-60
משה מוסנזון

| --- | --- |

משה מוסנזון
 לידה:  23 בנובמבר 1909 
 פטירה:  1 באפריל 1979 (בגיל 69) 
 מדינה:  ישראל 
 מקום קבורה:  נען 
 צאצאים:  דבורה עומר, ורד מוסנזון 
 
משה מוסנזון ובתו דבורה עומר בצעירותה
משה מוֹסֶנזוֹן (י' בכסלו תר"ע, 23 בנובמבר 1909 – ד' בניסן תשל"ט, 1 באפריל 1979) היה עורך וסופר ישראלי. בעבודתו בעיתון הנוער העובד "במעלה" טיפח כותבים רבים, בהם גם בתו הבכורה, הסופרת דבורה עומר, שעשתה את צעדיה הראשונים בעיתון.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מוסנזון נולד בשנת 1909 בקמניץ פודולסק שבאימפריה הרוסית (כיום באוקראינה), בנם של דבורה ואשר מוסנזון. בשנת 1911 עלה לארץ ישראל עם הוריו למושב הפועלים עין גנים שליד המושבה פתח תקווה. בגיל 4 התייתם מאמו, שנפטרה ממלריה.
למד באופן רשמי עד סוף בית הספר העממי (כיתה ח'), ואחר כך יצא לעבוד. הצטרף לתנועת "הנוער העובד", והיה שותף להקמת קיבוץ נען בשנת 1930. בשנת 1937 בנה בקיבוץ, במו ידיו בית חימר, בו התגורר.
במהלך מלחמת העולם השנייה התנדב לצבא הבריטי. מכתביו למשפחתו ולחבריו בקיבוץ שכתב במהלך המלחמה (אוגוסט 1940–נובמבר 1943), נערכו על ידי משה ברסלבסקי ויצאו לאור בשנת 1944 (בעודו בחו"ל) בהוצאת הקיבוץ המאוחד בספר בשם "מכתבים מהמדבר", שזכה להצלחה.
בשנת 1946 זכה הספר (בתרגומו לאנגלית) בפרס לואי למד (Louis Lamed) לספר עברי.
ביוני 1946, בעת חיפוש של הצבא הבריטי בקיבוץ נען במהלך השבת השחורה, הוכה בראשו, נפצע ואושפז בבית חולים בריטי בסרפנד.
מוסנזון היה עורך עיתון הנוער העובד "במעלה", וטיפח דור של כותבים, בהם דן אלמגור, משה בן שאול, אוריאל אופק, משה דור ורבים אחרים.
מוסנזון הלך לעולמו בשנת 1979, ונקבר בקיבוץ נען, שבו חי רוב חייו.
לאחר מותו ראה אור ספר מכתבים נוסף: "מכתבים מהדרכים".
משפחתו

משה היה אחיו של יגאל מוסינזון ודודו של עמוס מוסנזון.
מוסנזון היה נשוי שלוש פעמים, ונולדו לו חמישה ילדים.
בתחילה נישא ללאה שרשבסקי. זמן קצר לאחר לידת בתם התגרשו השניים, והוא נישא לזלדה ווסקובויניק. לאחר גירושיו ממנה נישא ב-1958 למלכה וינטראוב.

מנישואיו הראשונים נולדה בתו הבכורה, הסופרת דבורה עומר. מנישואיו השניים נולדו שני בנים ובת: ד"ר רן מוסנזון (כלכלן חקלאי), גיורא מוסנזון (מומחה ההשקיה של קיבוץ נען) ועירית מוסנזון-שרייר (ד"ר לפילוסופיה וחקלאית). מנישואיו האחרונים נולדה הסופרת ורד מוסנזון.
ספריו

מכתבים מן המדבר; ליקט והכין לדפוס: משה ברסלבסקי, עין חרוד: הקיבוץ המאוחד, תש"ד. (מכתביו של חייל עברי למשפחתו ולקיבוץ, שנכתבו בימים שבין 5 באוגוסט 1940 ו-30 בנובמבר 1943, בתקופת מלחמת העולם השנייה) (מהדורה מחודשת: תשכ"ה-1965) (ראה אור בתרגום לאנגלית ולרומנית)
רשימות חיל עברי, תל אביב: עם עובד ('מן המוקד'), תש"ד.
מכתבים מהדרכים, תל אביב: עם עובד, 1984. ("סיפורו של חייל עברי בשנה האחרונה למלחמה בנאצים") (הופיע לאחר מותו)
Moshe Mosenson, Letters from the Desert; translated from the Hebrew by Hilda Auerbach; edited with an introduction by Shlomo Grodzensky, New York: Sharon Books, 1945. (אנגלית: מכתבים מן המדבר)
M. Mosenson, "Scrisorile unui soldat," in: M. Mosenson, I. Bankower, Soldati in pustiu; traducere I. Herzig, Bucuresti: Bicurim, [1945?], pp. 3-97. (רומנית: מכתבים מן המדבר)
ספריו > בעריכתו

משה מוסנזון (ליקט וערך), חמישה בנים: לזכרם, נען: נען (תל אביב: דפוס אחדות), 1968. (לזכר חברי קיבוץ נען שנפלו במלחמת ששת הימים: יפתח רוסק, נתן קליין, טלי גרינהוט, יעקב ירקוני ומאיר רול)
לקריאה נוספת

מחברות אמת: משה מוסנזון, נען: נען, תשמ"א. (דברים משלו ולזכרו)
הערות שוליים

1 2  מת משה מוסינזון, מעריב, 2 באפריל 1979
↑  יצחק יעקבי, נערים שנעשו סבים, דבר, 5 באוקטובר 1955
↑  נתקבלו במערכת, הארץ, 25 בפברואר 1944
↑  הספר נדפס שוב מספר פעמים, ראה אור בתרגומים לאנגלית, לרומנית ולספרדית (דוד תדהר (עורך), "משה מוסנזון", באנציקלופדיה לחלוצי הישוב ובוניו, כרך יז (1968), עמ' 5136). הספר הופיע ב-1965 במהדורה מחודשת.
↑  “the Old Country” and “letters from the Desert” Win Louis Lamed Literary Awards, JTA, December 16, 1946; משה מוסינזון זכה בפרס-ראשון באמריקה, דבר, 10 בינואר 1947.
↑  23 פצועי חיפושים בנען, הארץ, 30 ביוני 1946
↑  דאגה לשלום מוסינזון שנפצע בחיפוש בנען, דבר, 9 ביולי 1946
↑  בכינוס נאמני במעלה, על המשמר, 24 ביולי 1952
↑  ישראל גור, העורך שלך, שלנו, למרחב, 5 בדצמבר 1969
↑  לאה, שבהמשך נישאה בשנית, נהרגה ב-1944 בתאונת אימונים ב"הגנה" (לאה ליפשיץ (שרשבסקי), באתר "יזכור").
↑  שרה פרידמן, חבר קיבוץ נען התאבד, מעריב, 4 בספטמבר 1986; משה דור, באין חסינות, מעריב, 8 בספטמבר 1986.
↑  עמנואל בן-גריון, זכרון בספר: (סקירה חדשית), דבר, טורים 1–2, 21 באפריל 1944. עם הופעת מהדורה ב: מילא אהל, על פגישות וזכרונות, מעריב, טור 2, 3 בספטמבר 1965.
↑  סקירה: מ. משב, ספרים חדשים, עיון ראשון | מדבר – ודרכים, מעריב, טורים 2–3, 19 באוקטובר 1984.
↑  סקירה: אדיר כהן, ספרי יזכור: "חמישה בנים", דבר, טור 2, 18 באוקטובר 1968.
↑  אייזיק סדומי, אוהב האדם והספר, דבר, 25 במאי 1981.
| --- | --- |
בקרת זהויות :  NLI: 987007279649605171  CiNii: DA17378287  GND: 13692963X  ISNI: 0000 0001 1448 8236  LCCN: n90648658  VIAF: 77938256   WorldCat (עם VIAF): 77938256
מסכת שוער (הוקי קרח)

ג'יימס ריימר חובש מסכת שוער
בריידן הולטבי חובש מסכת שוער, במטרה להגן על ראשו מפני חבטה לשער של בראיין ראסט.
מסכת שוער היא מסכה שלובשים שוערים במגוון ענפי ספורט כדי להגן על הראש והפנים מפני פציעה מהכדור או הדסקית, שכן הם מתמודדים כל הזמן מול חבטות שנכנסות לשער. ענפי ספורט הדורשים שימוש בהם כוללים הוקי קרח, לקרוס, הוקי רולר, הוקי שדה, הוקי גלגיליות, רינגט, בנדי, רינקבול, ברומבול ופלורבול. מאמר זה עוסק בעיקר במסכות שוערים המשמשות בהוקי קרח.
במקרים מסוימים, קסדת השוער חייבת לעמוד במפרטי בטיחות המיועדים לשימוש בספורט ספציפי כגון רינגט. מספר שינוים לאחרונה התרחשו גם בבנדי אם כי לא בלי מחלוקת. מאמר זה עוסק בעיקר במסכות המיועדות לשוער הוקי קרח.
ז'אק פלאנט היה שוער ההוקי קרח הראשון שיצר והשתמש במסכה מעשית ב-1959. המסכה של פלאנט הייתה חתיכת פיברגלס שהייתה מתואמת לפניו. מסכה זו התפתחה מאוחר יותר לשילוב של קסדה-כלוב, ומסיכת פיברגלס מלאה בחתיכה אחת. כיום, מסכת הפיברגלס המלאה עם מגן הפנים של כלוב הציפורים (המכונה "מסכת משולבת") היא האפשרות הפופולרית יותר, מכיוון שהיא בטוחה יותר ומציעה נראות טובה יותר.
מאז המצאת מסכת ההוקי קרח מפיברגלס, שוערים מקצועיים כבר לא משחקים ללא מסכה, בהתחשב בעובדה שכיום מדובר בציוד חובה. השוער האחרון ששיחק ללא מסכה היה אנדי בראון, ששיחק את משחקו האחרון ב-NHL ב-1974. מאוחר יותר הוא עבר לאינדיאנפוליס רייסרס מאיגוד ההוקי העולמי ושיחק ללא מסכה עד פרישתו ב-1977.
היסטוריה

המקרה הראשון המתועד של שוער הוקי קרח משתמש במסכה היה בפברואר 1927, שם חבשה אליזבת גרהאם מסכת גידור ממתכת, שומרת השער של אוניברסיטת קווינס, בעיקר כדי להגן על שיניה.
בשנת 1930, דגם העור הגולמי הראשון של המסכה (למעשה "שומר האף" של הפוטבול) נלבש על ידי קלינט בנדיקט כדי להגן על אפו השבור. לאחר שהחלים מהפציעה, הוא נטש את המסכה, ומעולם לא לבש אחת כזו שוב בקריירה שלו.
באולימפיאדת החורף ב-1936, שוער ההוקי קרח היפני טג'י הונמה לבש מסכה גסה, דומה לזו שלבשו תופסי בייסבול. המסכה הייתה עשויה מעור, והיה לה כלוב תיל שהגן על הפנים, וכן המשקפיים העגולים הגדולים של הונמה.